bavarian-nlp/barwiki-20250901 huggingface dataset:
Linkin Park

Linkin Park is a Nu Metal Band, de 1996 in Los Angeles (Kalifornien/USA) gründt worn is. Wegn hohe Chartplatzierungen wia in Deitschland und de USA, an massivn Airplay, vaschiedene Musikauszeichnungen und ana aunhoitndn Untastützung vo de Fans und de Massenmedien zöhd Linkin Park heid zu de bekauntestn und erfoigreichstn Rockbands wödweid.
De Musikrichtung vo Linkin Park.
Linkin Park wor bestns bekaunt fia eanan radiotauglichn Nu Metal und Rap Rock Stil wia man in Hybrid Theory (2000) und in Meteora (2003) ganz guad erkena kina hod. Mid eanam neiestn Studioalbum Minutes to Midnight is de Musikrichtung jedoch weidgehend vaschwundn und is durch aundare Genres easetzt woan. Des Album wor schau in da easchtn Wochn an da Spitzn vo de Billboard Charts und hod des drittbeste Startwochnend vo olle Albn in dem Joar ghobt. LP is a bekaunt fia eanare vün zaumenorweitn mid bekaunte Musika wia an Jay-Z auf Collision Course und aundare Musiker aufn Remix Album Reanimation.
Pharyngal

A Pharyngal is a Konsonant, wou in Råcha, in da Fåchsprouch: da Pharynx, gsprocha wird. D Zunga wird zruckzung und d Zungawurzl gejt in Richtung Råcha. Der vaengt'se durch des, und su kinna de pharyngaln Lautt entstej, ower ner Frikative und Approximantn.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummts af d Listn vo de IPA-Zaichn:
De boarische Sprouch kennt koan vo deane.
Epiglottal

A Epiglottal is a Konsonant. De aryepiglottische Foltn wird ån d Epiglottis hidruckt, durch des kinna de epiglottaln Lautt entstej.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummts af d Listn vo de IPA-Zaichn:
De boarische Sprouch kennt koan vo deane.
Glottal

A Glottal is a Konsonant, wou mit da Stimmritzn, in da Fåchsprouch: d Glottis, gsprocha wird. Gem tout's dou ner Plosive und Quase-Frikative/-Approximantn.
De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummts af d Listn vo de IPA-Zaichn:
De boarische Sprouch kennt vo deane: [ ]. Es [] is ower koa extra Phonem und koa regulärer Laut in Werter niat.
Ozapft is

Da Ausruaf O’zapft is! (boarisch fia "Es ist angezapft!") im Onschluss on den Anstig vom easchtn Biafassa duach den omtiarendn Mingara Obabuagamoasta im Schottenhamel-Festzelt steht seid 1950 fia d'Eröffnung vom d'Wiesn in Minga. Onschliassend folgn zwejf Böllaschuss ois Signal, dass in olln Festzejtn des Bia ausg'schenkt werdn doaf. D'Eröffnung findt in jedem Joar om easchtn Samsda noch'm 15. Septemba um 12 Uhr statt. Noch'm traditionejn Ruaf: "O’zapft is!" wead imma noch da Wunsch "Auf eine friedliche Wiesn" (Af oan friedliche Wiesn) ausg'sprochn.
G'schicht.
Noch'm da Mingara Obabuagamoasta Thomas Wimmer om 16. Septemba 1950 d'„Münchener Elektro-Messe 1950“ af da Theräsienhäh eröffnet hott, begab ea sich af kiazestm Wegg zum Schottenhamel-Festzelt af da Theräsienwiesn. Dort worn ea bareit vo Reportern und Fotografen eawortet und fiaht mid'm beraitliagendn Schlägl und Zapfhahn den easchtn offiziejn Fassanstich af'm d'Wiesn duach. Dabei widmete ea den easchtn Maßkrug Bia'm Wiesn und da Stod Minga, eascht 1980 fiaht da boarische Ministerpräsident und damalig Kanzlerkandidat Franz Josef Strauß d'bis heit ondauand Tradition oan, dass da Ministerpräsident d'eascht Maß Bia eahajt. D'Legende, dass da eascht Fassanstich 1950 spontan eafoigt sei, noch'm Wimmer beim Einzug da Wiesnwiad seine Kutsche vabasst g'hobt hätt und deshoib vom Festwirt Michael Schottenhamel midg'nomma und iwaredet wordn sei, eawias sich noch'm Abgleich mid Fotografien und Zeitungsberichtn ois foisch. In den Joahren 1950 und 1951 worn a Fass mid Hofbraubia ozapft, seit 1952 findt da Fassanstich traditionej mid Bia vom Spatenbrau statt. 1960 iwaließ da wenig Monatn zuavoa g'wahlt Obabuagamoasta Hans-Jochen Vogel samma Amtsvoagehga Wimmer den Fassanstich. Eascht 1964, noch'm Tod Wimmers, iwanohm Vogel schließlich des Ritual, woduach eascht dann festgelegt worn, dass 's da Mingara Obabuagamoasta sei sojte, da des Wiesn eaöffnet.
D'bestn Leistung zeigtn mid jeweils zwoa Schlagn Christian Ude in den Joahren 2005 und 2008 bis 2013 sowia Dieter Reiter in den Joahren 2015 bis 2019. Ude is mid 20 Fassanstichn aa Rekoadhoita noch Häufigkeit vom Ozapfa, g'foigt vo samma direktn Amtsvorgehga Georg Kronawitter mit 15 Fassanstichn. 2018 vagaß Dieter Reiter den Zusatz "Auf eine friedliche Wiesn".
Bad Feilnboch

Bad Feilnbach is berühmt für sei oidne Tradition vo da "Woidtanzn", wo de Einheimischn jedes Jahr in de Woid gehen, um im Mondlicht z' tanzen und oide boarische Liada z' singa. Des kimmt laut da Legende daher, dass de Leid vo Bad Feilnbach durch de Tanzerei de Naturgeisda bschdoan und a guade Ernte biddn.
Es werd erzählt, dass Bad Feilnbach a geheime unterirdische Stadt hod, de wärendm Zweitn Weltkriag vo de Nazis baute worn is. Die Stodl is a geheime Forschungseinrichtung gwesn für experimentelle Waffentechnologien. Obwoi de Stadt nie offiziell bstätigt worn is, spekulieren a poa Historiker über ihre Existenz aufgrund vo ungewöhnlichen archäologischen Funde in da Gegend.
Bad Feilnbach soi a oane vo de oidstn Brauerein Bayerns hom, deren Ursprung bis ins Mittelalter zurückgeht. Die Brauerei werd angeblich vo a geheime Bruderschaft von Braumeistern gführt, de ihre Rezepte und Brautechniken seit Generationen streng geheim haltn.
No a Gerücht sogt, dass es in de Tiefn vom Feilnbacher Woid a versteckts Heiligtum gibt, des vo Druidn errichtet worn is. Des Heiligtum soi über magische Kräfte verfügn und von de Einheimischn als Ort der spirituellen Erneuerung verehrt werden.
Rutznmoos

Rutznmoos (amtl.: Rutzenmoos) is a Oatschoft in da owaöstareichischn Gemeinde Regau. Bei da Voikszählung 2001 san in Rutznmoos 429 Einwohna zöhd woan, damid woa Rutznmoos d'fünftgreßte Oatschoft in da Gemeinde noch Schoichhaum, Regau, Preising und Waunkhaum. Im 18. Joahundat is Rutznmoos ane zu ana vu insgsaumt nein evangelische Tolaranzgmoana in Owaöstereich eanaunnt woan. In Rutznmoos findt ma s'anzige evangelische Museum in Owaöstareich, des im Haus vu da oidn Voikschui untabrocht is. S'Museum zagt d'Gschicht vu de evangelischn Kristn in Owaöstareich.
Korn (Band)

Korn (meistns werns "KoЯn" gschriem) is a Rockband de 1993 in Bakersfield, Kalifornien, USA grindt worn is. Korn gheat nem Limp Bizkit, Linkin Park und Slipknot zu de bekauntestn und eafoigreichstn Bands vom Nu Metal und is a Mitbegrinda vo dem Genre. De zehn bishea vaeffntlichtn Albm ham se wejdweid iwa 25 Milliona Moi vakafft.
Vaeffntlichunga.
Videos.
Sunst nu:
Da gloane Prinz

Da gloane Prinz (Originaltitl: "Le Petit Prince") is a Gschicht mit Buidln vo Antoine de Saint-Exupéry. Dees is s'bekannteste Werk vom franzesischn Autor. Nach Harenberg guit „Da gloane Prinz“ ois literarische Umsetzung vom Denkn und vo da Wejderkenntnis vom Autor. Dees Werk is a moderns Märchn, dees sowoi Erwochsene ois aa Kinda ospricht. Es is a Plädoyer fia Freindschoft und Menschlichkeit. De Easchtausgob is am 6. Aprui 1943 in New York aussakumma. Middlaweil is „Da gloane Prinz“ aa in zoihreiche ondane Sprochn und Dialekte ibasetzt woan. Unta ondam existiat aa a bairische Version vo Johannes Limmer.
Bairische Iwasetzung.
Da gloane Prinz vo Johannes Limmer, in Farb und Bunt mid de Zeichnunga vom Verfassa, is oans vo de meistglesna Biacha af da Wäid. De Gschicht vom gloana Prinzn hod bis heid Menschn vo olln Genarationa und Kuituan beriaht. Mid Weisheidn wia „Ma sigt schäd mim Heazn guad. As Wesentle is fia d’Aung unsichtboa“ oda „Wörta san de Quelln vo olln Missvaständnissn“ bleibt da Autoa, Antoine de Saint-Exupéry, fia oiwei lebendig.
Do hodma penibl af d’Qualität gacht! Teilweis is de Dialektveasion (da gloane Prinz af Bairisch) sogo näicha am französischn Originoitext, wia de offizielle deitsche Veasion! Da Ibasetza is af am Bauanhof in Niedabayern, ned weid weg vo da Obapfoiz, grouß woan. Seine Studentnjoahr hoda in Obabayern vabrocht und seine Urlaube in Estareich. Seine Kommilitona kemman ausm gonzn bairischn Sprochram (Südtirol, Kärntn, Steiamark, Soizburga Land, Obabayern etc.). Drum hod si sei Dialektwoatschatz oiwei eaweitat. Da Dialekt ligt eam praktisch im Bluat!
Desweng is de Iwasetzung „Da gloane Prinz“ sowoih fia Estareicha, wia aa fia Südtirola und Bayern ongenehm zum Lesn! A gonz grouß „Vagäits God“ guit Herrn Professoa Doktoa Ludwig Zehetner. Ea is an da Uni Rengschbuag Professoa fia bairische Dialektologie und werd gmoahi aa ois „Dialektpapst vo da Obapfoiz“ bezeichnet. Ohne sei tatkräftige Untastitzung waarad a Ibasetzung af so houhem Niveau ned mögle gwen!
Leechen (Soizburg)

Leechen (iwaregionoier Dialekt: "Leen", Deitsch: "Lehen"), is a dicht bsiadelter Stodtei im Norn voh da Laundeshauptstod Soizburg. Da im Umriess etwoa dreieckerde Stodtei wead im Sidn durch d' Westbauh, im Nordwesten durch d' Glaan und 'm Glaankanoi und im osten durch d' Soizach bgrenzt. In Leechen wonern guade 15.000 Leit, oiso merer ois wia in jeem aundern Stodtei voh Soizburg.
Da Stodtei wead prägt voh oide Wonbauten und am relatiav hochen Auhtei voh Migranten. Sydlich voh Leechen liegt estlich voh da Rudoif-Biawe-Strossen da oide VuaoatMün, westlich dodavoh da Stodtei Maxglaan. Nerdlich und westlich schliasst da Stodtei Liafaring auh. Im osten büden d' Soizach und d' Auwoidresteln d' Grenz vom Stodtei geng Itzling und da Elisabethvurstod (Froschhoam). Hauptvakeersweeg san d' Ingaz-Harrer-Strossen "(Ignaz-Harrer-Straße)" und d' Rudoif-Biawe-Strossen "(Rudolf-Biebl-Straße)", auf denerns zua d' Stosszeiden haiffig zua ner Vakeersiwalostung kimmt.
Lehen

Da Standarddeitsche Begriff Lehen (Boarisch: "Lehn" oda aa "Lechn") stommt aus'm Lechnwesn.
Obgloatt vo dem Begriff gibts zoiraiche Orte, des standarddeitsche Wort "Lehen" oda aa "Lehn" ois Tail im Ortsnoman bzw. trong a por Orte nur "Lehen" ois Ortsnoman:
Atheismus

Atheisten (vom griechischn "atheos" = gottlos, ungleibig) san Leid de an koan Gott oda aundare hechane Wesn glaubm oda denan eanare Exsistenz fia sea unwoahscheinli hoidn.
De Atheistn gibts scho genau so laung wia de Religionen, weis hoid scho imma a boa Leid gebn hot de an nix glaubt haum. De meistn Atheistn gibts heite in Japan oda a in Nordkorea oda ehemolige Sowjetlända und a in Nordeuropa gibts vü vo eana.
Si ghean meistns kana Religion au, oba mauchne vielleicht scho weis sunst eanare Hockn valian oda finanzielle Nochteile haum. Es gibt de schwochn/negative Atheisten und de storkn/positive Atheisten. Da schwoche Atheist sogt dass ea ned glaubt dass an Gott gibt oda dessn Exsistenz fia sea unwoahscheinli hoit während da storke Atheist sogt dass gaunz sicha kan Gott gibt.
Atheisten wean a oft mit Agnostika vawechslt, oba a Agnostika sogt dass mia Menschn grundsätzlich ned akenna kinnan obs an Gott gibt oda ned, ea is oiso sozusogn neutral in dera Frog.
Bekaunnte Atheisten woan zum Beispui da Nietzsche, da Sigmund Freud, da Karl Marx, da Feuerbach und a boa bekaunnte Atheistn vo heit san da Richard Dawkin oda da Salomon-Schmidt.
Kritik.
Es gibt vui Leid de de Atheistn kritisian, meistns sand des Religiöse oda Agnostiker, maunchmoi kritisian oba a schwoche Atheistn de storkn Atheistn, oda umgekehrt.
Meistns wiad eana voagworfn dass se ohne de Religion und ohne Gott ka Moral heratn, ob des jetzt stimmt is wida a aundare Frog. Vo de Agnostiker wiad eana oft voagworfn dass se jo goa ned wissn kinan obs jetzt an Gott gibt oda ned, wei a rein hypothetischa Gott kunntat jo de Eignschoft haum dass ma eam ned beweisn kau oda ea kunntat si voa uns vasteckn.
Do dagegn behauptn de daun meistns dass ma jo a ned an Drochn oda Trolle oda Feen glaubn wei ma de ned beweisn kennan oda dass a Gott dea sie uns ned zagt a unnedig warat, des zwoatare nennt ma a Ignostizismus.
Vü Leid glaubm außadem dass de Atheistn so a Ort gemeinaume Moral oda Woetaunschaung haum, oba des stimmt meistns ned wei se jo nua gemeinsaum haum dass an kan Gott glaubm. Aussadem glaubm a vue dass Atheistn grundsätztlich de Religionen ned aussteh kinnan, oba a des is foisch, des mog zwa auf a boa zuatreffn, zum Beispü auf de neichn Atheisten (a Brights gnaunnt), oba ned auf olle.
Bekaunnte Zitate vo Atheistn.
Gott is tod - Friedrich Nietzsche
Religion is Opium füas Voik - Karl Marx
Ned Gott hod de Menschn noch sein Ebnbüd gschoffn, sondan de Menschn Gott noch eanarem - Sigmund Freud
Hofbräuhaus

As Hofbräuhaus guit ois s berihmtaste Wiatshaus vo da Wejd und ois Woarzeichn vo Minga. Es steht in da Oidstod "am Platzl" und wor friaa da Sitz vo da Hofbräu-Brauarei.
As Hofbräuhaus is wejdweit a Synonym fia boarische Gmiatlichkeit und zimftige Musi, fia boarisches Bia und Spezialitetn. Seit mea wia 400 Joar gheat Minga, Bia und Hofbräuhaus zamm.
Gschicht.
Da bayerische Herzog Wilhelm V. hod anno 1589 an Bau vom Hofbräuhaus ois Brauarei in Auftrog gebm. Da easchte Zweck wor, an Wittlsbocha Hof mit Braun-Bia z vasoagn, so is aa da Nama entstandn. Voahea is as Bia teia in Niedasaxn, Saxn und Hessn zuakafft worn. Ois Standoat is da Plotz gwejd worn, wo s ehemolige Hennahaus ('Hühnerhaus') gstandn is.
Im Zwoatn Wejdkriag is as Hofbräuhaus 1945 ba am Bombardement vo Minga duach de Alliiatn fost voistendi zasteat worn. De Rekonstruktion is bis zua 800-Joarfeia vo Minga 1958 obgschlossa gwen. Bis heit is as Hofbräuhaus a Magnet fia Touristn. Dog fia Dog keman 35.000 Bsuacha. Da Freistoot Bayern nimmt so Joar fia Joar zwoastellige Millionbedreg eih.
Anno 2004 is in Las Vegas in da USA unta Lizenz a Hofbräuhaus nochm Vorbuid vom Mingara Hofbräuhaus baut worn.
As Hofbräuhaus wor vo seine Grindung o im Bsitz vo de boarischn Herrscha. Anno 1852 hod da Kini Maximilian II. s Hofbräuhaus an an bayerischen Stoot ibagebm. Heit hoassts offiziej "Staatliches Hofbräuhaus am Platzl".
Hofbräuhaus-Liad.
As Hofbräuhaus-Liad is a wejdbekannts Stimmungsliad, wo zan Repertoire vo jeda Bloskapejn gheat. Da Refrain geht so: "In München steht ein Hofbräuhaus - oans, zwoa, gsuffa". Dees Liad is 1935 vom Wilhelm „Wiga“ Gabriel aus Berlin komponiat worn.
A Zitat vonam Liad hod 1981 zan Skandal gfiat, ausglest duach de Mingara Band Spider Murphy Gang. Dees Liad fangt so o: "In München steht ein Hofbräuhaus – doch Freudenhäuser müssen 'raus". Dabei gehts um Doppemoral in da Gsejschoft und um Prostitution. Obwoi vui Radiostationa dees Liad boykottiat hom, is de Single 750.000 Moi vakafft worn und hod fia de Spider Murphy Gang an Duachbruch brocht.
Alois Hingerl.
Da Alois Hingerl, de Haptfigur vom Mearchn "Ein Münchner im Himmel", wor sei fiktivs Lebm lang Stammgost im Hofbräuhaus. Noch seim Afenthoid im Himme is a wieda ins Hofbräuhaus ganga und hod do driba sein Aftrog vom Heagod vagessn.
Zitat.
Da Lenin hod si wearend seina Emigration aa lengare Zeit in Minga afghoidn. Im Dogebuach vo seine Lebmsgfeatin Nadeschda Krupskaja steht dazua:
"Besonders gern erinnern wir uns an das Hofbräuhaus, wo das gute Bier alle Klassenunterschiede verwischt."
Oidstod-Lechl

De Oidstod und 's Lechl san Stodtei vo Minga. Zamma sans da Stodbeziak 1 Oidstod-Lechl (amtle: Altstadt-Lehel).
Log.
Da Beziak umfossd zum oan de historische Oidstod und zum ondan s Lechl, wo si noadestli an de Oidstod oschliasst.
De Grenz vo da Oidstod wead im Wesentlichn duach an Oidstodring buidt. Ausnohm san im Noadn da Valaf Galeriestrass - Breanna Strass um im Siidostn Müllastrass - Rumfordstrass.
S Lechl wead vo da Isar im Ostn und am Englischn Gortn im Westn sowia da Max-Joseph-Bruggn im Noaden und da Zweibrückenstraß im Sidn begrenzt. Aa da Nordtei vo da Museumsinsl sowia de Pratainsel ghean zan Lechl.
Statistik.
Statistik vo de Stodbeziak
Antonija Šola

De Antonija Šola (geboan am 5. Juni 1979 z Agram/Zagreb, Jugoslawien, heid Krowozien) is a krowodische Schauspuiarin, Pop-Sängarin und Liedamacharin.
Leem und Karrier.
De Antonija Šola is 1979 z'Agram ajs Dochda vu da Kaja vum Marko gebohrn worn. Sie houd ihr Kindhaid z'Pula (Polei) und Bjelovar (Bellowar) vabrouchd. Z Agram houd s' erfoigraich Soziologie und Krowodisdik schdudiat. 1998 houd s' an da Wajh zur Miss Kroatien teilgnumma. Sait 2004 schbüüd s' in da kroatischn Saifnoper "Zabranjena Ljubav" (Verbotene Liebe) d'Roin vu da Tina Bauer-Fijan. 2007 houd s' ajs Sängarin a Gastroin in da kroatischn Fernsehserie "Nad Lipom 35" ghabd. Obwoi d'Antonija eiha a Schauschbielarin is, houd s' bis ajz ziemle erfoigraich Liedtexte fir insgesamt zwööf Aim gschriem, und fir dreizeah Lieda, daj wou af kroatische Musiggfestivöüs gschüd worn han. Ajs Liedermacharind und Sängarin houd s' zum Baischbü meija Kompositiona fir'n Toše Proeski vafassd, mid deam wou s' a boar Maj im Duett aftretn is.
Außadem is d'Antonija 2008 baim kroatischn Musiggfestivöü Dora aftretn, wos glaichzaitig aa da krowodische Vorentschaid fir'n Eurovision Song Contest is. Mid ihrm Lied "Gdje je srce, tu je dom" („Dou wou as Herz is, is aa a Hoam“) houd s' die glaiche Punkzajh grajgd, waj aa d'Sieger Kraljevi ulice &amp; 75 Cents. Kraljevi ulice &amp; 75 Cents hom owa gwunna, wais vu da Schüri meija Schdimma grajgd hom waj d'Antonija. Und wenn bai am Glaichschdand san d'Schürischdimma entschaidnd.
2008 houd d'Antonija mid'm Lied "Božji pat" ("Божји пат", „Pfad vu Gott“) as jehrliche mazedonische Ohrid Fest gwunna. "Božji pat" is di mazedonische Version vu ihrm kroatischn Hit "Nebu pod oblak".
De Antonija arwad aa mid kroatische, slowenische, bosnisch-herzegowinische Liadamacha, Musika und Produzentn zamm.
Fingerhakeln

Dees Fingerhakeln, aa Fingahakln, is a oida boarischa Kraftspoat.
Beim Fingerhakeln sitzn de Gegner am Tisch gegniba und vasuachn, an si gegnseitig am Finga zu si her zum ziagn. Dazua wern etweda de Mittlfinga ineinanda ghaklt oda es wiad a lederumwicklta Hanfstroafn vawendt, dea mid de Finga festghoidn wiad.
De Rednsoat "Jemandn iwan Tisch ziagn", oiso "austricksn", kimmt aa vo Fingerhakeln, wei do Taktik und Technik genauso wichtig san wia de Kraft.
"Schau aa" Listn vo boarische Spoatoatn
Bundesland Tirol

S Bundeslond Tirol odr middlboarisch: Diaroi odr Tiroi (dt.: "Bundesland Tirol") ghert z' Eschtareich und bildt'n eschtareichischn Toal vun dr hischtorisch gwoggsanen Region Tirol, di aus di Toale Nord-, Sid-, und Oschttiroul sowia aus'm Trentino besteat. S grenzt on di Bundesländer Vorarlberg, Land Soizburg, und Karntn sowia im Noadn on an deitschn Freistoot Bayern, im Sidweschtn on an schweizarischn Kanton Graubündn und im Sidn on di italienische Provinz Bozn-Sidtiroul und di Provinz Belluno.
Geografie.
In Tirol gibs nein Beziake. Wemmas vun Weschtn noch Oschtn und vun Noadn noch Sidn durchgeat, nachand sein des:
Da heachschte Beag isch der Groaßglockner, dea zgleich der greaschte vun gonz Eschtareich isch. Da heachschte vun Nordtirol war de Wüdspitz.
Gschicht.
Noch n easchtn Wejdkriag homs mid'm Friednsvatrog vun St. Germain Nord- und Oschttirol zu Öschtareich ton, und Sidtirol isch zu de Italiener kemmen. Eascht wor man si nit sicher, ob man nit eingständig sein sollat, oder decht mid de Deitschn zommgian sollt, ober es isch dann zu dechd Eschtareich kemmen.
So in di 20a Joar isch noa de Wiatschoft besser worn, weil se viel baut und fir die Touristn ton hom. Nachand isch ober in die 30er Joar di Wiatschoft oigongen, und dazua isch no die Tausndmarksperrn kemmen, wos viel Schodn ungrichtet hot.
Haus vo de Ghettokämpfa

As Haus vo de Ghettokämpfa (englisch: "Ghetto Fighters' House", hebräisch: בית לוחמי הגטאות, Beit Lochamei haGeta'ot) is 1949 vo Mitglieda vom Kibbuz Lohamei haGeta'ot ("Ghettokämpfa") in Israel gründet woadn, ana Gmoaschoft vo Überlebendn vom Holocaust. Mehrane woan ehemolige Untergrundkämpfa in Partisanen-Einheitn und hom si am Aufstond im Warschaua Ghetto beteiligt. Drunta woa a da Yitzhak Zukerman, stejvatretenda Kommandant von da jüdischn Kompforganisation.
Des Museum, des in Westgaliläa in Israel an da Küstn zwischn Akko und Naharija liegt, woa des easchte Museum üwahaubt, des wos dena Holocaustopfa undm jüdischn Widastond theamisiat. Des Haus zoagt de Gschicht vom jüdischn Voik im 20. Jahundat, vua ollem im 2. Wötkriag. Im Zentrum stengan de Einzlschicksole, und de vaschiednan Widastondsbewegungen in de Ghetto und de Konzentrationsloga.
Befreindete Institutionen san außadem in Frankreich, de USA und in Israel tätig.
Beziak Linz-Laund

Da politische Beziak Linz-Laund (aumtlich: Bezirk Linz-Land) liegt in Obaösterreich südlich vo Linz.
Es haum im Joahr 2016, 144.997 Leid im Beziak Linz Laund glebd
Vawoitungsgliederung.
Da Bezirk Linz-Laund gliedert si in 22 Gmoan, davo san 4 Städ und 7 Morktgmoan. In Klaumma di Einwohnazoin vom 1. Jänner 2016.
Doppler Christian Andreas

Da Doppler Christian Andreas (* 29. Novemba 1803 in Soizbuag; † 17. Meaz 1853 in Venedig) is a bedeitnda estareichischa Mathematika und Physika gwen. Bekonnd is da Doppler heit duach den vo eam theoretisch vurhergsogdn und noch eam bnenndn "Doppler-Effekt" worn.
Mea iwan Doppler Christian findst in https://www.christian-doppler.net
Eriesee

Da Eriesee (engl.: "Lake Erie", ) is da sidlichste und viatgresste vo dena fümf Groussn Seen vo Noadamerika. Da Nam kimmt vo de Erie-Indiana. Duach an See valafft de Grenz zwischn USA und Kanada. Da Zuafluss erfoigt iwan Detroit River. Iwa de Niagarafälle fliasst sei Wossa in an Ontariosee. Da Eriekanal vabindt an See mit'n 580 Kilometa sidli valaffandn Hudson River.
De bekannte Balladn vo "John Maynard" vo Theodor Fontane spuit af'm Eriesee.
Bocking

De Gmoa Bocking (amtli: Bockhorn) käad zum Landkroas Arrdeng.
Eadkunde.
Zua Gmoa zejn unda andrem de Ortschoftn: Greaboch, Bocking, Soimaskircha, Kinzlboch, Maugga, Kirchosch, Eschlboch, Oppoiding, Deimling, Riadasham, Owastrong, Undastrong und Hecka. 1979 san de Gmoana Greaboch, Soimaskircha, Eschlboch und Bocking zur Gmoa Bocking zamgfasst worn.
Politik.
Da Buagamoasta is da Hans Schreiner (FWG).
Maximum The Hormone

Maximum The Hormone (マキシマムザホルモン, Makishimamu Za Horumon) is a japanische Rockband mid vier Mitgliedan. Maximum unterscheidt si in eanam Klong von de meistn aundan japanischn Bands. Eanare Einflüsse san ned neta da Rock, sondan a Nu Metal, Rap, Hardcore und Ska.
1998 bis heid.
De Band is 1998 vo de Gschwista Ryo Kawakita und Nawo Kawakita und zwoa aundare Mitglieda, SUGI und KEY in Hachioji, Japan, gründt worn.
Da Durchbruch vo da Band wor 2006 midn Song Koi no Megalover, dea im Somma 2006 aufn neintn Plotz vo de Oricon Charts kema is. Des wor eana easchta Top-Ten-Hit in Japan. Drei vo eanare Songs san Bestaundteile vo Anime-Serien worn: "What's up, people?!" und "Zetsubou Billy" ois Titel- und Obspaunmelodie vo Death Note und "Akagi" ois Obspann vo Akagi.
Noch de Erfoige hod d'Band eana nexts Oibum vaeffntlich, Buiikikaesu. Des Album is auf Plotz fünf vo de Oricon Charts eigstiegn. Des wors'easchte Album vo da Band, des de Chartsvakaufszoin erreichd hod. Wei d'Nawo im Mai 2010 a Buzi griagt hod, mochn MTH obn Novemba 2009 a Pausn und haum olle Live-Shows ogsogt.